OpenLLM-France/wikimedia huggingface dataset:
# Varajnuní

El Varajnuní (en armeni Վարաժնունի) van ser una gran família de nakharark (nobles) d'Armènia amb diverses branques i feus hereditari al Airarat, a la província del Tauruberan i més tard a Vaspurakan. Els seus dominis originals es deien Varaznuniq o estaven a la vall de Hurazdan a l'oest del llac Sevan a l'Airarat.
Segons la tradició tansmesa per Moisès de Khoren, eren una dinastia hàikida (descendent d'Haik), és a dir d'origen immemorial, potser urartià. Tenien la dignitat hereditària de Mestre de la Caça del regne d'Armènia. Alguns membres d'aquesta família van tenir grans dignitats al servei de l'Imperi Romà d'Orient.
S'ha pensat, pels indicis que donen les seves possessions, que podrien ser una branca dels Arxakuní. Van perdre els seus dominis sota dominació àrab van emigrar a Vaspurakan, on van aconseguir un feu i on es van convertir en vassalls dels Artsruní. Se'ls esmenta per darrer cop amb el marzban (governador) Isaac Varajnuní, mort l'any 1000 o el 1001.

## Referències

* ↑ «-Armenian Princely Families-». Arxivat de l'original el 2020-07-31. [Consulta: 5 desembre 2021].
* ↑ Adontz, Nicolas. Armenia in the period of Justinian: the political conditions based on the Naxarar system. Lisboa: Calouste Gulbenkian Foundation, 1970, p. 382.

## Bibliografia

* René Grousset, Histoire de l'Arménie des origines à 1071. París: Payot, 1947 (reimpr. 1973, 1984, 1995, 2008), 644 pàgs
* Cyril Toumanoff, "Introduction to Christian caucasian history vol II: States and Dynasties of the Formative Period". A: Traditio, Vol. 17 (1961) Publicat per Fordham University .
# Sarangpur

Sarangpur és una ciutat i municipi del districte de Rajgarh a Madhya Pradesh situada a 23° 34′ N, 76° 28′ E﻿ / ﻿23.57°N,76.47°E﻿ / 23.57; 76.47 a la riba oriental del Kali Sind. Consta al cens del 2001 amb 32.295 habitants que fa un segle (1901) eren 6.339.
Ja havia estat una ciutat hindú segons es veu per les monedes que s'han trobat del tipus d'Ujjain. Va esdevenir important sota Sarang Singh Khichi el 1298, del que va rebre el seu nom. La ciutat actual fou construïda durant el sultanat de Malwa al segle xv. La ciutat fou gran i prospera i tenia al costat ls ruïnes de la vella ciutat. El 1526 va passar de mans de Mahmud Khilji II de Malwa a Rana Sanga de Chitor, però poc després, amb la confusió de la invasió de Baber va quedar en mans de Mallu Khan que va intentar fer-se independent a Malwa però aviat fou sotmès per Sher Shah Suri i concedida a Shudja Khan (1554); a la caiguda dels Suris el 1555, mort Shudja Khan, el va succeir el seu fill Baz Bahadur que es va fer independent i va encunyar moneda. El 1562 Akbar va enviar un exèrcit contra Baz Bahadur, dirigit per Adham Khan, que va ocupar Sarangpur; les forces de Baz Bahadur van desertar i va haver de fugir. Les seves dones i concubines, i el tresor, van caure en mans d'Adham Khan; entre les dones estava la seva amant Rupmati, de la que estava bojament enamorat, que es diu que es va suïcidar a Sarangpur per evitar ser posseïda pel vencedor. Baz Bahadur finalment va anar a Delhi, fou ben rebut i se li va concedir un mansab honorífic i va viure fins al 1588. En aquest temps Sarangpur fou unida a la suba de Malwa, i va esdevenir capçalera del sarkar de Sarangpur. El 1734 fou conquerida pels marathes i després fou dominada pels sobirans de Dewas, els Holkar i els Sindhia, i pel cap pindari Karim Khan fins que el 1818 els britànics la van restituir a Dewas per tractat en el qual els britànics consideraven a les dues branques reials com un únic poder. Fins al 1889 les dues branques van governar Sarangpur conjuntament i en aquest any fou repartida en dues parts iguals, una per cada branca.

## Refeències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Sarangui Bulsichak

Sarangui Bulsichak (en hangul: 사랑의 불시착), també coneguda pel seu nom en anglès Crash Landing on You, és una sèrie de televisió sud-coreana dirigida per Lee Jeong-hyo i que inclou Hyun Bin, Son Ye-jin, Kim Jung-hyun i Seo Ji-hye. Es va emetre a SBS a Corea del Sud i a Netflix a tot el món des del 14 de desembre de 2019 fins al 16 de febrer de 2020. És el drama de tvN amb la millor qualificació i el tercer drama coreà més ben valorat de la història de la televisió per cable.
La revista Variety la va considerar una de les quinze millors sèries de televisió internacionals de 2020.

## Argument

Es tracta d'una reeixida dona de negocis sud-coreana i hereva d'un chaebol que, mentre fa parapent prop de Seül (Corea del Sud), és arrossegada per una sobtada tempesta, aterra de manera fortuïta en la part nord-coreana de la Zona Desmilitaritzada (DMZ) i coneix a un capità de l'Exèrcit Popular de Corea que decideix ajudar-la a amagar-se. Amb el temps, s'enamoren, malgrat la divisió i les disputes entre els seus respectius països.

## Referències

* ↑ «NETFLIX TO LAUNCH HIGHLY-ANTICIPATED ROMANTIC COMEDY CRASH LANDING ON YOU, STARRING HYUN BIN AND SON YE-JIN» (en anglès). [Consulta: 15 agost 2022].
* ↑ 이승훈. «'사랑의 불시착' 측, "금주 결방..스페셜 방송 편성" [공식]» (en coreà). [Consulta: 15 agost 2022].
* ↑ «21.7%: 'Crash Landing on You' sets record for tvN drama». The Korea Times [Consulta: 4 març 2020].
* ↑ MacDonald, Joan. «Hyun Bin Discusses Drama Success And What He Learned From Acting» (en anglès). [Consulta: 15 agost 2022].
* ↑ «Aquestes són les 15 millors sèries del 2020, segons la revista ‘Variety’» (en anglès). RAC1, 24-12-2020 [Consulta: 17 febrer 2023].
# San Martino di Finita

San Martino di Finita (albanès Shën Mërtiri) és un municipi italià, dins de la província de Cosenza. L'any 2006 tenia 1.247 habitants. És un dels municipis on viu la comunitat arbëreshë. Limita amb els municipis de Cerzeto, Lattarico, Rota Greca i Torano Castello. Comprèn quatre seccions: Rajo (la part més antiga, amb nom arberesh), la Piazza (Qacë), el Borgo (Vurgut) i la Baracche (Sheshee).

## Administració

Llista d'alcaldes :
| Període | Identitat | Partit |
| 2006- | Teodoro Santoro | Llista cívica |

## Enllaços externs

* Comitè Popular San Martino Arxivat 2008-09-23 a Wayback Machine.
# San Martino d'Agri

San Martino d'Agri (fins al 27 de maig de 1863 coneguta com a San Martino) és un municipi italià, situat a la regió de Basilicata i a la província de Potenza. Ocupa una superfície de 50,39 quilòmetre quadrat i tenia 657 habitants a l'1 gener 2023.

## Demografia

Evolució demogràfica :
| 1r gener 2017 | 1r gener 2018 | 1r gener 2023 |
| 776 | 757 | 657 |

## Administració

Llista d'alcaldes i alcaldesses :
| Dates mandat | Nom de l'alcalde/ssa | Causa finalització |

## Referències

* ↑ «Comune ISTAT "076077 San Martino d'Agri (Potenza)" - Codice Catastale "H994"». STORIA DEI COMUNI - Variazioni Amministrative dall'Unità d'Italia. elesh.it.
* ↑ Error: hi ha títol o url, però calen tots dos paràmetres.«».
* ↑ Error: Unable to display the reference properly. See the documentation for details.
# San Martín de Montalbán

San Martín de Montalbán és un municipi de la província de Toledo a la comunitat autònoma de Castella-La Manxa. Limita amb El Carpio de Tajo, La Puebla de Montalbán, Menasalbas, Navahermosa i Villarejo de Montalbán.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 751 | 741 | 741 | 751 | 739 | 727 | 718 | 733 | 730 | 748 |

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Urbano Espinosa Barroso | UCD | 19/04/1979 |
| 1983 - 1987 | José Escalera Escobar | AP/PDP/UL | 28/05/1983 |
| 1987 - 1991 | Justo Barrios López | PSOE | 30/06/1987 |
| 1991 - 1995 | Justo Barrios López | PSOE | 15/06/1991 |
| 1995 - 1999 | Justo Barrios López | PSOE | 17/06/1995 |
| 1999 - 2003 | Justo Barrios López | PSOE | 03/07/1999 |
| 2003 - 2007 | Justo Barrios López | PSOE | 14/06/2003 |
| 2007 - 2011 | Justo Barrios López | PSOE | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |
# Vișinată

La vișinată és un licor romanès fet a partir de guindes fermentades amb alcohol i sucre.

## Referències

* ↑ «visinata | Dex online, Dictionar online». Arxivat de l'original el 2014-05-17. [Consulta: 25 març 2021].
* ↑ «Vişinată – Sour Cherry Drink» (en anglès), 24-06-2010. [Consulta: 25 març 2021].

## Vegeu també

* Licor de cassís
* Patxaran
# Verkhnetulomski

Verkhnetulomski - Верхнетуломский (rus) és un possiólok rus, a la península de Kola, administrativament inclòs a l'óblast de Múrmansk a l'extrem nord-oest de Rússia, a 65 km al sud-oest de Múrmansk i a 1.461 km al nord de Moscou. La vila es fundà a causa de la construcció a partir del 1961 de la central hidroelèctrica Verkhnetulomskaia, al Tuloma. Aconseguí l'estatus de vila urbana (possiólok) el 1966.
# Verkhnetxirski (Volgograd)

* Per a altres significats, vegeu «Verkhnetxirski».
Verkhnetxirski (en rus: Верхнечирский) és un poble (un khútor) de l'óblast de Volgograd, a Rússia, segons el cens del 2010 tenia 778 habitants.

## Referències

* ↑ «Газ пришел в хутор Ближнемельничный». Arxivat de l'original el 2018-01-04. [Consulta: 4 gener 2018].
* ↑ «Государственный архив Волгоградской области. Справка по истории административно-территориального деления Волгоградской области». Arxivat de l'original el 2017-09-04. [Consulta: 8 agost 2022].
* ↑ «Климат: Ближнеосиновский». Arxivat de l'original el 2017-09-04.
# Verkhneuralsk

Verkhneuralsk - Верхнеуральск (rus) - és una ciutat de l'óblast de Txeliàbinsk, a Rússia. Es troba al curs superior del riu Ural, a 201 km al sud-oest de Txeliàbinsk i a 54 km al nord-est de Magnitogorsk.

## Història

La vila fou fundada el 1734 com la fortalesa Verkhneiàitskaia i fou reanomenada Verkhneuràlskaia després que el riu Iaik rebés el nom d'Ural. Aconseguí l'estatus de ciutat el 1781.
# Scott Derrickson

Scott Derrickson (Denver, 16 de juliol de 1966) és un director de cinema, productor i guionista estatunidenc.

## Biografia
### Carrera

Es va graduar en la Biola University La Mirada, CA amb una llicenciatura de humanitats, mitjans de comunicació i en teologia. A més, va aconseguir els seus màsters en la productora de pel·lícules USC School of Cinematic Arts.
Va escriure L'exorcisme de l'Emily Rose -que està lliurement basada en la història real d'Anneliese Michel- junt a Paul Harris Boardman i altres col·laboradors.
Actualment està lligat a la direcció en la pantalla gran de Paradise Lost de John Milton per a Legendary Pictures, el guió de la qual ha estat preparat per Stuart Hazeldine. Està també dirigint una adaptació de Devil's Knot de Mara Leveritt per a Dimension Films. Ha dirigit l'adaptació de The Day the Earth Stood Still protagonitzada per Keanu Reeves i Jennifer Connelly i basada en el relat d'Harry Bates Farewell to the Master. En 2014 va dirigir Deslliureu-nos del mal, protagonitzada per Eric Bana.

## Filmografia
### Pel·lícules

| Any | Pel·lícula | Director | Productor | Guionista |
| 2021 | Doctor Strange in The Multiverse of Madness | No | Sí | Sí |
| 2016 | Doctor Strange | Sí | No | Sí |
| 2015 | Sinister 2 | No | Sí | Sí |
| 2014 | Deslliureu-nos del mal | Sí | No | Sí |
| 2012 | Sinistre | Sí | No | Sí |
| 2008 | The Day the Earth Stood Still | Sí | No | No |
| 2005 | L'exorcisme de l'Emily Rose | Sí | No | Sí |
| 2004 | Land of Plenty | No | Story | No |
| 2000 | Hellraiser: Inferno | Sí | No | Sí |
| 2000 | Urban Legends: Final Cut | No | Sí | No |
| 1995 | Love in the Ruins | Sí | No | Sí |

### Pel·lícules en Desenvolupament

* Doctor Strange In The Multiverse Of Madness (anunciada)
* Paradise Lost (en desenvolupament)
* Els Cants d'Hiperió (anunciada)

## Referències

* ↑ «Interview With Scott Derrickson». biola.edu, 01-11-2006. [Consulta: 21 octubre 2014].
* ↑ «Bergen International Film Festival». Arxivat de l'original el 2008-12-04. [Consulta: 25 juliol 2020].
* ↑ Foreman, Liza «Scott Derrickson Signs On to Direct ‘Beware the Night’». thewrap.com, 04-09-2013 [Consulta: 27 desembre 2013]. Arxivat 9 de gener 2014 a Wayback Machine.
# Voy a pasármelo bien

Voy a pasármelo bien és el nom del cinquè àlbum que tragueren al mercat els Hombres G. El llançament es produí l'any 1989.

## Llista de cançons

* Voy a pasármelo bien
* El último baile
* Te necesito
* Chico tienes que cuidarte
* Aprender a caer
* Madrid, Madrid
* Esta tarde
* México
* Tu me gustas
* Dulce Belén
# Segle XX aC

El segle xx aC és un període de la història antiga en què multitud de civilitzacions competeixen pels espais més rics en recursos naturals i en què cada poble desenvolupa la seva cultura autòctona. Continuen dominant les nacions de segles anteriors, però apareixen progressivament nous centres de poder.

## Política

A Mesopotàmia, els sumeris van unir-se amb els accadis, el poble dominant a la zona. Vora el Nil, va continuar el regnat del Regne mitjà d'Egipte, de gran estabilitat, mentre que l'edat del bronze es va consolidar a la península grega, amb l'anomenat període hel·làdic mitjà, i al nord de la Xina. Va continuar també el desenvolupament de la Civilització de la vall de l'Indus, però amb el declivi d'Harappa. A Creta, es van començar a construir els grans palaus de Cnossos. A Sibèria, la cultura d'Andrónovo adquireix trets distintius diferents als dels seus veïns. Els hitites es van instal·lar a l'Anatòlia, en competència amb els hatti i els hurrites.

## Economia i societat

La població mundial assoleix els 30 milions d'habitants (xifra estimada).
Creta comercia amb Egipte, Ugarit i els pobles prehel·lènics, de manera que els exporta algunes característiques de la seva tècnica i cultural. Destaca la seva societat per ser una de les més igualitàries de l'època, en què a banda dels governants reials l'ascens es fa sobretot gràcies a l'esforç en el comerç (inclosa la dona). El coure i l'estany són els productes que més es demanden.
A Egipte, la dinastia XII estableix una fèrria centralització administrativa amb càrrecs intermedis en cada localitat, creant una autèntica estructura estatal paral·lela a les modernes.

## Invencions i descobriments

La roda amb radis permet crear vehicles més ràpids i lleugers, com els carros de guerra usats a Mesopotàmia i exportats ràpidament a altres cultures. Es tenen indicis de treball amb vidre en zones disperses.

## Art, cultura i pensament

L'art egipci floreix a Tebes. Es construeixen noves piràmides, on s'enterren els membres de la família reial envoltats de sumptuoses joies que els han d'acompanyar en la transició cap a l'altre món. Els murals accentuen la frontalitat de les figures. A Creta, es van representar sobretot animals i motius geomètrics en tombes i palaus.
A Babilònia es registren pràctiques homosexuals entre sacerdots, relacionades amb el culte d'Ixtar i ritus en els quals ballen transvestits, així com prostitució masculina sagrada en les temples.
Es va escriure el mite d'Etana, poema dedicat al rei homònim, una de les obres cabdals de la literatura mesopotàmica.

## Referències

* ↑ Karen Rhea Nemet-Nejat: Daily life in ancient Mesopotamia. Londres: Greenwood Press, 1998. ISBN 0-313-29497-6
# Segle X aC

El segle X aC és un període de la història en què es produeix un desplaçament de poder des de l'Orient Mitjà cap al Mediterrani, on el comerç té un paper fonamental en el desenvolupament tecnològic i cultural dels pobles. Augmenta l'ús del ferro per a crear eines, armes i estris domèstics.

## Política

El 922 aC, es va produir la divisió del Regne israelita en dos: els regnes de Judà i Israel. Amb els monarques David i Salomó, el darrer viu una època d'esplendor. Es van fundar dos assentaments de rellevància: el Regne d'Etiòpia (amb Menelik I) i Esparta (per part dels doris). Els fenicis van incrementar el seu poder al mar. Van augmentar les zones poblades del planeta; per exemple, es va produir l'arribada a Plymouth (Anglaterra) o la instal·lació dels guanxes a les Illes Canàries.

## Economia i societat

La societat índia està totalment dominada pels sacerdots, que regeixen els ritus públics i augmenten la divisió social assignant funcions precises a cada estament. Els pictes descendeixen cap a territori francès i ibèric, i produeixen la barreja de cultes celtes i mediterranis, així com eines d'influència septentrional.

## Invencions i descobriments

Els cavalls ja no s'usen simplement per a arrossegar carros, sinó que són usats com a muntures, fet que fa desenvolupar diversos models de sella i accessoris per permetre un millor control de l'animal.

## Art, cultura i pensament

Es va construir el temple de Salomó, lloc de culte fonamental del judaisme, destruït segles després pels babilonis. D'aquesta època, data la primera evidència escrita de l'arameu.
Es creen uns barrets daurats al centre del continent europeu com a emblema per als sacerdots d'algun culte solar perdut. Aquests barrets són força alts (fins a 80 cm) i tenen forma daurada, i se'n repeteix un mateix disseny al llarg d'una vasta zona geogràfica. Alguns d'aquests s'han trobat enterrats, probablement a les tombes dels seus antics propietaris.

## Referències

* ↑ Peter Schauer: Die Goldblechkegel der Bronzezeit – Ein Beitrag zur Kulturverbindung zwischen Orient und Mitteleuropa. Habelt, Bonn 1986. ISBN 3-7749-2238-1
# Segle XXXVI aC

El segle XXXVI aC és un període que comprèn els anys entre el 3600 aC i el 3501 aC i pertany a la prehistòria marcat per l'augment de cultures del neolític força avançades a diferents punts del planeta.

## Política

Sumer esdevé la civilització més desenvolupada, amb diverses ciutats estat que creixen gràcies a la riquesa del sòl de la zona. Al centre i nord d'Europa es dona l'anomenada cultura dels vasos amb embut, per la forma de la seva terrissa. Al sud-est té lloc la cultura boian mentre que a la zona de la futura França cal destacar la cultura Chasséen.

## Economia i societat

Es comencen a usar de forma regular els metalls, si bé encara no es pot assegurar la sortida de l'edat de pedra a causa de la dependència d'aquesta per a la majoria d'eines. El bronze i l'estany són els primers que s'usen per a puntes i recipients, per la facilitat en el seu treball i la seva resistència. S'usa àmpliament l'oli a la dieta, especialment als pobles mediterranis. Quant a la domesticació, hi ha proves del gat com a animal de companyia a Egipte i els grangers asiàtics tenen gallines entre els seus béns.

## Invencions i descobriments

Les anotacions de marques amb finalitats comercials constitueixen les precursores de l'escriptura.

## Art, cultura i pensament

Les primeres restes de rituals de momificació trobades proven que es retia culte als morts a Egipte i que es creia en una vida posterior a la terrenal, base de la majoria de creences religioses posteriors. Les troballes arqueològiques, però, no són inequívoques i podrien ser una mica posteriors.
# Segle XXXV aC

El segle XXXV aC cobreix període que comprèn els anys entre el 3500 aC i el 3401 aC. A Occident, és l'època de la consolidació de l'edat del bronze a Mesopotàmia.

## Política

Continua el període d'Uruk a Sumer, considerada la primera civilització de la història. D'altres nuclis urbans rellevants són Susa i Nekhen. A les muntanyes orientals europees apareix la cultura iamna, que podria ser un dels possibles avantpassats dels protoindoeuropeus (entroncant amb la hipòtesi kurgana del Urheimat), mentre que continua el desenvolupament dels minoics primitius. A la Xina la cultura de Yangshao continua la construcció de protociutats.

## Economia i societat

S'estén per Europa l'ús del carro, que permet un millor transport dels productes per al comerç, que se centra sobretot en productes agrícoles, terrissa i ornaments preciosos. La presència de muralles al voltant de la majoria de poblacions demostra que les guerres eren freqüents, probablement per saquejar els magatzems dels pobles.
A l'Àfrica comença la desertització del Sàhara, que dividirà el continent en dues grans meitats culturals i ètniques. A Egipte augmenta l'ús de canals per millorar el reg dels conreus i no dependre de la pluja o les inundacions naturals.
Els pobles amerindis usen la llama per rompre la terra. La seva llana serveix per a fer vestits d'hivern, mantes i cobertures per a les cases.

## Invencions i descobriments

Les tauletes amb protoescriptures cuneïformes daten d'aquesta època. Encara no es poden considerar un sistema establert amb correspondències entre so, paraula i grafia però sí que es veu un ús progressiu de símbols amb intencionalitat tant comptable com divulgativa (anotacions en dibuixos com plànols i mapes).
Es creu que l'arpa, o un instrument similar, es va inventar en aquesta època per acompanyar els cants rituals

## Art, cultura i pensament

La momificació s'aplica a Egipte com a mètode per a preservar els cadàvers i assegurar una bona vida futura després de la mort als avantpassats i governants. Comencen a usar-se a tota Àfrica unes perles fetes d'ous d'estruç amb finalitats desconegudes.

## Referències

* ↑ «momificació». Gran Enciclopèdia Catalana. Barcelona: Grup Enciclopèdia Catalana.
# Vicksburg (Mississipi)

Vicksburg és una població dels Estats Units a l'estat de Mississipi. Segons el cens del 2000 tenia 26.407 habitants.

## Demografia

Segons el cens del 2000, Vicksburg tenia 26.407 habitants, 10.364 habitatges, i 6.612 famílies. La densitat de població era de 310,1 habitants per km².
Dels 10.364 habitatges en un 32,2% hi vivien nens de menys de 18 anys, en un 34,9% hi vivien parelles casades, en un 24,2% dones solteres, i en un 36,2% no eren unitats familiars. En el 32% dels habitatges hi vivien persones soles el 13,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 3,15.
Per edats la població es repartia de la següent manera: un 28,4% tenia menys de 18 anys, un 9,3% entre 18 i 24, un 27,9% entre 25 i 44, un 19,6% de 45 a 60 i un 14,8% 65 anys o més.
L'edat mediana era de 34 anys. Per cada 100 dones de 18 o més anys hi havia 77,3 homes.
La renda mediana per habitatge era de 28.466 $ i la renda mediana per família de 34.380 $. Els homes tenien una renda mediana de 29.420 $ mentre que les dones 20.728 $. La renda per capita de la població era de 16.174 $. Entorn del 19,3% de les famílies i el 23% de la població estaven per davall del llindar de pobresa.

## Història

El nom de la ciutat deriva de Newitt Vick, plantador de cotó, que va veure les possibilitats del seu terreny i va promoure la seva propietat per establir una comunitat.
La Campanya de Vicksburg van ser una sèrie de batalles i maniobres de la Guerra civil dels Estats Units realitzades contra Vicksburg, una ciutat fortalesa que dominava l'última secció del riu Mississipi controlada pels Estats Confederats d'Amèrica. L'exèrcit de Tennessee comandat pel major general Ulysses S. Grant va obtenir el control del riu Mississipi a capturà la fortalesa, derrotant a les forces del tinent general John C. Pemberton el 1863.

## Poblacions més properes

El següent diagrama mostra les poblacions més properes.

## Nadius famosos

* Beah Richards, actriu

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Vicksburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Vicksburg». American Fact Finder. Oficina del Cens dels Estats Units, 12-01-2010.
* ↑ (anglès) Michael B. Ballard, Vicksburg: the campaign that opened the Mississippi, p.1
# Selecció d'hoquei sobre patins femenina de Colòmbia

La selecció d'hoquei sobre patins femenina de Colòmbia representa la Federació Colombiana de Patinatge en competicions internacionals d'hoquei sobre patins. La Federació Colombiana es va fundar l'any 1954.

## Referències

* ↑ «Información» (en castellà). [Consulta: 24 agost 2021].

## Enllaços externs

* Federación Colombiana de Patinaje (castellà)
* Federación Colombiana de Patinaje Arxivat 2021-08-23 a Wayback Machine. Comité Olímpico Colombiano (castellà)